b'\n_START_ARTICLE_\nZdravstveno zavarovanje\n_START_PARAGRAPH_\nZdravstveno zavarovanje v Sloveniji ureja Zakon o zdravstvenem varstvu in zdravstvenem zavarovanju, po katerem so pri nas vse osebe s stalnim bivali\xc5\xa1\xc4\x8dem v na\xc5\xa1i dr\xc5\xbeavi in slovenskim dr\xc5\xbeavljanstvom ter vse osebe, ki se ukvarjajo s pridobitno dejavnostjo na obmo\xc4\x8dju Republike Slovenije, obvezno zdravstveno zavarovani. Ker pa obvezno zdravstveno zavarovanje ne krije vseh zdravstvenih storitev v celoti, se zavarovana oseba sama odlo\xc4\x8di ali krije razliko sama ali se za to razliko prostovoljno zavaruje.\n_START_SECTION_\nObvezno zdravstveno zavarovanje\n_START_PARAGRAPH_\nPo zakonu obstaja 21 razli\xc4\x8dnih statusov zavarovancev, pri \xc4\x8demer velja na\xc4\x8delo solidarnosti (po vzoru Bismarckovega sistema zdravstvenega zavarovanja). To na\xc4\x8delo pomeni, da vsi zaposleni dr\xc5\xbeavljani prispevajo v skladu s svojimi mo\xc5\xbenostmi in uveljavljajo zahteve glede na upravi\xc4\x8denost. Nezaposlenim dr\xc5\xbeavljanom krije premijo ob\xc4\x8dina ali zavod za zaposlovanje. Tako pri nas zakonsko ni nezavarovanih oseb, obstajajo le take, ki tega statusa nimajo urejenega._NEWLINE_Zakon dolo\xc4\x8da tudi pravice, ki jih zagotavlja obvezno zdravstveno zavarovanje. Tako dolo\xc4\x8da pravice do zdravstvenih storitev in do denarnih prejemkov, kar pa podrobneje urejajo akti ZZZS, ki je pri nas edini opravlja dejavnost obveznega zdravstvenega zavarovanja.'